ROK kinnitas Tokyo olümpiamängude kavva võetavad spordialad | Olümpialiikumine | ERR
ROK kinnitas Tokyo olümpiamängude kavva võetavad spordialad ({{commentsTotal}})
{{1470256567000 | amCalendar}}
Austraalia surfar Julian Wilson Autor/allikas: AFP/Scanpix
Uuteks spordialadeks on surfamine, rulasõit, sportronimine, karate ning pesapall/softball. Viis lisanduvat spordiala ei asenda ühtegi juba kirjas olevast 28 spordialast.
„See teeb Tokyo olümpiamängudest ühed ajaloo innovatiivseimad,“ sõnas ROK-i asepresident John Coates.
Tokyo olümpiamängude pealiku Yoshiro Mori sõnul oli vastuvõetud otsus „epohhiloov“, oma rahulolu avaldasid ka Maailma Pesapalli ja Softballi Konföderatsiooni president Riccadro Fraccari ning surfamise rahvusvahelise alaliidu president Fernando Aguerre.
Tulevaste olümpiamängude korraldajamaadel on senisest suurem võimalus kaasata neid spordialasid, mis on just seal populaarsed, et tõsta vaatajareitinguid ning ligi meelitada rohkem sponsoreid.
Juunis andis ROK teada, et viis uut olümpiaprogrammi lisatavat spordiala on keskendunud noortele ning on nii Jaapanis kui kaugemalgi väga populaarsed. „Kui need alad vastu võetakse, oleks tegemist tänapäevaste olümpiamängude programmi kõige põhjalikuma muutmisega,“ lisas ROK siis.